cyanic-selkie/wikianc huggingface dataset:
लिम्नोलॉजी
लिम्नोलॉजी (Limnology, लिम्नॉलजी) पृथिवी के जमीनी हिस्सा वाला इलाका सभ में मौजूद पानी वाला इकोसिस्टम सभ के अध्ययन करे वाला बिज्ञान हवे। एह बिज्ञान में थलीय हिस्सा पर पावल जाये वाली झील, झरना, नदी, ताल, तलाब, रिजर्वायर, आ संबंधित नमभूमि आ जमीनभीतरी पानी (ग्राउंडवाटर) के जीवीय, रासायनिक, भौतिक आ भूबिज्ञानिक पहलू सभ के अध्ययन होखे ला। एह बिज्ञान के एगो नया शाखा लैंडस्केप लिम्नोलॉजी बाटे जे अध्ययन के साथे-साथ अइसन इकोसिस्टम सभ के मैनेज करे आ उनहन के संरक्षित (कंजर्व) करे के काम करे ला आ एह में लैंडस्केप एप्रोच के इस्तेमाल करे ला आ कौनों थलीय पनिहा इकोसिस्टम आ ओकरे थाला (ड्रेनेज बेसिन) के आपसी कनेक्शन सभ के धियान में रख के काम करे ला।
चटनी संगीत
चटनी संगीत एगो हिंद कैरिबियाई संगीत हऽ जेकर कैरिबियाई टापू सभ प बिकसित भइल आ ट्रिनिडाड आ टोबैगो, गयाना, गुयाना, सूरीनाम आ जमैका मे बहुत प्रचलित बा। ई भोजपुरी संगीत आ कैरिबियाई संगीत से मिल के बनल बा।
चीन के देवाल
चीन के देवाल (Great Wall of China; ग्रेट वाल ऑफ़ चाइना, अरथ: चीन के बिसाल देवालि) चीन में किलेबंदी के देवाल सभ हईं जे प्राचीन काल आ राजबंस काल के दौरान चीन के यूरेशियाई स्टेपी के घुमंतू उत्तरी हमलावर लोगन से बचावे खाती अलग-अलग समय पर अलग-अलग राजा लोगन द्वारा बनावल गइलीं। एह देवाल सभ में से कुछ त सातवीं सदी ईसा पूर्ब में बनावल गइल रहलीं आ देवाल बनावे के ई काम बाद के जमाना में अलग-अलग चौहद्दी के सहारे जारी रहल। इनहन में से मिंग बंस (1368–1644) के राजा लोग के बनवावल मिंग देवाल सभसे परसिद्ध हवे।
गिनती
गिनती (counting, काउंटिंग; (गणना)) कौनों चीज के गिन के बतावल हवे कि ऊ नंबर भा संख्या में केतना बाटे, मने कि क गो बाटे। एह गिने के प्रक्रिया के 'गिनती' चाहे 'गिनती कइल' चाहे 'गिनती गिनल' कहल जाला। गिनती के सिस्टम में एक, दू, तीन, चार से ले के लाख, करोड़ नियर नंबर (संख्या) सभ के इस्तेमाल होखे ला। गिनती में गिनल जाए वाला नंबर सभ के अंक सभ के जरिये चाहे भाषा में एह नंबर सभ के नावँ से बतावल जा सके ला।
गिनती, शुरुआती भा प्रारंभिक गणित के चीज हवे।
पुलीकट झील
अपना जीवबिबिधता खातिर भी ई प्रसिद्द बा आ पुलीकट पक्षी बिहार एही के भीतर बनल बा।
उत्तर प्रदेश के जलवायु
उत्तर प्रदेश के जलवायु, मुख्य रूप से नम उपोष्ण कटिबंधी जलवायु (Cwa) प्रकार के हवे जहाँ कुछ इलाका सभ में कुछ-सूखा वाली जलवायु (BS) पावल जाले। हालाँकि, कुछ लोग जनरल रूप से पूरा भारत के जलवायु के उष्णकटिबंधी मानसूनी जलवायु माने ला; एह हिसाब से उत्तरो प्रदेश के जलवायु के इहे मानल जा सके ला। जाड़ा, गर्मी, बरसात आ शरद रितु के चार गो सीजन होलें। अधिकतर बरखा मानसून के सीजन में होला जेकरा के बरसात के सीजन कहल जाला। बरखा के मात्रा आमतौर पर पूरुब से पछिम जाए पार घटत जाले। साल भर में तापमान के स्थिति बहुत बेसी बदलाव वाली होला जे 0 °C से 50 °C के बीचा में कुछऊ हो सके ला।
गणना
गणना (calculation, कैलकुलेशन) गणितीय क्रिया हवे जे एक किसिम के इनपुट के दुसरे किसिम के आउटपुट में बदल देवे ला। गणना भा कैलकुलेशन के सभसे आम चीज जोड़, घटाना, गुणा आ भाग बाड़ें; जिनहन के बेसिक मैथेमेटिकल ऑपरेशन कहल जाला। एकरे अलावा, वर्ग कइल, वर्गमूल निकालल वगैरह गणना के बिधी बाड़ी स।
मालेगाँव
मालेगाँव (Malegaon) भारत के महाराष्ट्र राज्य में एक ठो शहर बा।
जनसांख्यिकी
साल 2011 के जनगणना अनुसार मालेगाँव के कुल शहरी जनसंख्या 471312 बाटे आ आसपास के उपशहरी इलाका के मिला लिहल जाय तब कुल जनसंख्या 471312 बा। जनसंख्या के हिसाब से ई भारत के 95वाँ शहर बाटे। जनगणना आँकड़ा के मोताबिक एह शहर में लिंगानुपात 973 आ साक्षरता के दर 87.61% बाटे।
राजमोहन
राजमोहन एगो डच भोजपुरी गायक हवन। ई सरनामी भोजपुरी मे ढेरे गीत लिखले आ गवले बाड़न। 2011 में इ आपन पहिला पॉप एल्बम रिलीज़ कइलन जेकरा में सरनामी-भोजपुरी बोल के हिंदी गाना अउरी कविता संगे मिलावाल रहे, सब इंकर लिखल अउरी संगीत दिहल रहे। इ पहिलका बेरी रहे सूरीनाम के इतिहास में की सरनामी-भोजपुरी के कंटेम्पररी के रूप में इस्तेमाल कईल गइल। राज मोहन आपन एल्बम 'कंट्राकी (2005)' ले सरनामी-भोजपुरी गीत के इजात कइलन, गीत अउरी ग़ज़ल स्टाइल में, जेकर कुल्ह दुनिया में बड़ाई भइल।
शुरूआती जिनगी अउरी पेशा
राज सूरीनाम केें पंचवा-पीढ़ी बिहारी-भारतीय बाड़न, इंकर पुरखन के अंग्रेजन सूरीनाम में गिरमिटिया मजदूर बना के ले गइल रहन सन। इ अट्रेक्ट, नीदरलैंड में बड भइलन अउरी छोट उमिर में संगीत में रूचि देखऽवलन।
12 के उमिर में राज सूरीनाम ले नीदरलैंड चल गइले अपना बाबु-माई जोरे।
माटी बिज्ञान
माटी बिज्ञान पृथिवी के सतह पर पावल जाये वाली माटी के प्राकृतिक संसाधन के रूप में अध्ययन करे वाला बिज्ञान हवे जे एकरे निर्माण, बर्गीकरण, भूगोलीय बितरण आ मैपिंग; भौतिक, रासायनिक, जीवीय आ उपजाऊपन के लच्छन; एकरे मनुष्य द्वारा इस्तेमाल आ मैनेजमेंट आ संरक्षण के अध्ययन करे ला।
माटी बिज्ञान के दू गो प्रमुख शाखा बाड़ी स: पेडोलॉजी, जे एकरे निर्माण, बिकास आ बर्गीकरण के अध्ययन करे ला, आ इडैफोलॉजी जेह में माटी आ जियतार जीवन के साथे एकरे सबंध आ अंतर्क्रिया (इंटरैक्शन) के अध्ययन कइल जाला।
बिबकोड
बिब्लियोग्राफिक कोड (Bibliographic code) बिबकोड (bibcode) जेकरा के रेफकोड (refcode) भी कहल जाला, एगो कॉम्पैक्ट पहिचानक भा आइडेंटिफायर हवे जे कई गो खगोलिकी संबंधी डेटा सिस्टम में संदर्भ सामग्री के यूनीक तरीका से पहिचाने खाती इस्तेमाल होखे ला। शब्द बिबकोड, बिब्लियॉथिक कोड के छोट रूप (शॉर्टफ़ार्म) हवे।
अंगीकार भइल
The Bibliographic Reference Code (refcode) was originally developed to be used in SIMBAD and the NASA/IPAC Extragalactic Database (NED), but it became a de facto standard and is now used more widely, for example, by the NASA Astrophysics Data System, which coined and prefers the term "bibcode".
फॉरमैट
छह अंक के लेख आइडी नंबर (6-digit article ID numbers (in lieu of page numbers)) जे फिजिकल रिव्यू पब्लिकेशन द्वारा 1990 के दशक के अंतिम दौर से इस्तेमाल में बाड़ें, इनहन के रचना आगे बतावल तरीका से होला: पहिला दू गो अंक लेख आईडी होखे ले, अंक संख्या (issue number) के बतावे लें, आ ई अंग्रेजी के छोटा अच्छर (लोवर-केस) में बदल दिहल जालें (01 = a, etc.) आ इनहन के कॉलम  में जोड़ल जाला। बाकी बचल चार गो डिजिट पन्ना के फील्ड में इस्तेमाल होखे लीं।
उदाहरण
नीचे बिबकोड के कुछ उदाहरण दिहल गइल बाड़ें:
पालि भासा
पालि भारतीय उपमहादीप के एगो हिंद युरोपिय भासा हऽ। हेकरा एहसे सीखल जाला जे एहमे बुद्ध धरम के ढेर पुस्तक लिखइल बाड़ऽसन।
पोडिसेप्स ऑरिटस
पोडिसेप्स ऑरिटस (Horned grebe, बै॰:Podiceps auritus) चिरइन के एगो प्रजाति बाटे।
गया
गया भारत के बिहार राज्य में एक ठो शहर बा।
जनसांख्यिकी
साल 2011 के जनगणना अनुसार गया के कुल शहरी जनसंख्या 4,68,614 बाटे आ आसपास के उपशहरी इलाका के मिला लिहल जाय तब कुल जनसंख्या 4,70,839 बा। जनसंख्या के हिसाब से ई भारत के 96वाँ शहर बाटे। जनगणना आँकड़ा के मोताबिक एह शहर में लिंगानुपात 896 आ साक्षरता के दर 81.63% बाटे।
बोरित झील
बोरित झील गिलगित-बल्तिस्तान के हुंजा घाटी में एगो झील बा।
इण्डिका (मेगस्थनीज)
इण्डिका (ग्रीक: Ἰνδικά) यूनानी लेखक मेगस्थनीज के मौर्य साम्राज्य प लीखल एगो पुस्तक हटे। असली पुस्तक त अभी उपलब्ध नईखे बाकिर पुस्तक के छोट छोट भाग संरक्षित बाड़ऽसन।
पटना के पर्यटक आकर्षण सभ के लिस्ट
पर्यटन के इतिहास
पटना (पाटलिपुत्र) नगर के पर्यटन के इतिहास 2500 बरिस पुरान हटे। चंद्रगुप्त मौर्य के राज मे मेगस्थनीज एह नगर मे आइल रहे। एह नगर दिया जानकारी ऊ आपन पुस्तक इण्डिका मे कइलस। असोक के राज मे मेगस्थनीज के बेटा एह नगर मे आइल।
भारतीय टेंट कछुआ
भारतीय टेंट कछुआ कछुआ सभ के एगो प्रजाति हवे। बैज्ञानिक बर्गीकरण में ई जियोएमाइडीडाए परिवार में आवे ला। ई प्रजाति भारत आ बांग्लादेश के मूल निवासी प्रजाति हवे।
बिबरन
पांगशुरा टेंटोरिया एगो छोटहन साइज के कछुवा हवे। एकर साइज अधिक से अधिक के होखे ला
उपप्रजाति
एकर तिन गो उपप्रजाति चिन्हित कइल गइल बाड़ी स:
पटना के लोगन के सूची
ई पटना (पुरान पाटलिपुत्र) नगर लोगन के सूची बाटे।
अम्बात्तुर
अम्बात्तुर (Ambattur) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार अम्बात्तुर के कुल शहरी जनसंख्या 4,66,205 बाटे आ आसपास के उपशहरी इलाका के मिला लिहल जाय तब कुल जनसंख्या 4,66,205 बा। जनसंख्या के हिसाब से ई भारत के 97वाँ शहर बाटे। जनगणना आँकड़ा के मोताबिक एह शहर में लिंगानुपात 985 आ साक्षरता के दर 92.19% बाटे।
करिया कंठ पनडुब्बी
करिया कंठ पनडुब्बी (Black-necked grebe, बै॰:Podiceps nigricollis) चिरइन के एगो प्रजाति बाटे।
बरेहीपानी झरना
बरेहीपानी झरना (Barehipani Falls) भारत के उड़ीसा राज्य के मयूरभंज जिला में सिमलीपाल नेशनल पार्क में मौजूद एगो झरना बाटे। ई झरना, वल्डवाटरफाल डेटाबेस के अनुसार, 217 m ऊँचाई वाला बाटे आ बुधाबालंगा नदी पर बनल बाटे। ई भारत के कुछ सभसे ऊँच झरना सह में से एक हवे।
जलगाँव
जलगाँव (Jalgaon) भारत के महाराष्ट्र राज्य में एक ठो शहर बा।
कच्छ के खाड़ी
कच्छ के खाड़ी भारत के गुजरात राज्य में, अरब सागर के जमीन के भीतर घुसल हिस्सा (इनलेट) हवे। ई खासतौर पर बहुत हाई ज्वार आवे खाती परसिद्ध हवे।
क्रिया
क्रिया (verb; वर्ब - लैटिन भाषा से, अरथ "शब्द") वाक्य में अइसन शब्द होला जे कौनों काम होखे (आइल, गइल, पढ़ल, खाइल), कौनों स्थिति; चाहे कौनों चीज के भइल, होखल बतावे ला।
मन्नार के खाड़ी
मन्नार के खाड़ी हिंद महासागर में लक्षदीप सागर के हिस्सा हवे आ बड़हन आकार के उथला सागरी हिस्सा हवे जे भारत आ श्रीलंका के बीचा में बा आ एकर उत्तरी सीमा दीप आ छिछिला सागर, चट्टान वगैरह के बनल लड़ी रामसेतु भा एडम्स ब्रिज से बने ला, जे एह खाड़ी के पाक खाड़ी के अलगा करे ला।
एकर नाँव रामसेतु वाल दीप सभ के लड़ी में से एगो दीप के नाँव पर पड़ल हवे जेकर नाँव मन्नार दीप हवे। एह खाड़ी में डुगोंग नामक जीव पावल जाला जेकरा के समुंद्री गाय भी कहल जाला। ई छिछिला समुंद्र में तली पर जामल घास चरे ला।
केसरिया
केसरिया से नीचे दिहल गइल कई अरथ सभ के बोध हो सके ला:
ऑर्थोग्राफी
ऑर्थोग्राफी कौनों भाषा के लिखले के रीति-रेवाज सभ के समूह हवे, एह में हिज्जे के नियम आ मानक, हाइफन देवे, अंग्रेजी नियन भाषवन में कैपिटल अक्षर के इस्तेमाल, शब्द के बीचा में जगह छोड़े, वजन देवे, आ बिबिध किसिम के बिराम चीन्हा वगैरह लगावे सभ के तरीका के सामिल कइल जाला। भाषा के लिखल रूप से संबंधित एह बिद्या के बिपरीत, भाषा के बोलल जाए वाला रूप से संबंधित नियम सभ फोनोलॉजी हवें। कुछ दसा में, शुरुआती तौर प एकरा के व्याकरण के हिस्सा मान लिहल जाला आ ओही के पढ़ाई में एकरो के सामिल कइल जाला, हालाँकि, भाषाबिज्ञान में एकरा के अलगा से पढ़ल-पढ़ावल जाला।
अधिकतर भाषा सभ के लिखित रूप बाने आ एकरा चलते मानकीकरण भइल बा जेकरा चलते भाषा सभ में उपभाषा (बोली) सभ के नियन भारी बिबिधता ना रहि गइल बा आ बिबिधता के लोप देखे के मिले ला।
खंभात के खाड़ी
खंभात के खाड़ी अरब सागर के एगो खाड़ी हवे आ भारत के गुजरात राज्य में, काठियावाड़ प्रायदीप के पूरुब आ दक्कन पठार वाला मुख्य भूमि के बीचा में बाटे। खाड़ी के लंबाई लगभग 200 मील बा आ नर्मदा, ताप्ती, साबरमती आ माही नियर नदी सभ एही खाड़ी में आपन एश्चुअरी बनावे लीं।
भारतीय प्रौद्योगिकी संस्थान (काशी हिन्दू विश्वविद्यालय) वाराणसी
भारतीय प्रौद्योगिकी संस्थान वाराणसी बनारस मेरा एगो महाबिद्यालय बाटे, हेकर स्थापना 1919 मे बनारस इंजीनियरिंग कॉलेज नांव से भइल आ 1968 मे हेकरा आईआईटी के मान्यता भेटाईल।
संज्ञा
व्याकरण में, संज्ञा (संस्कृत से आइल; अरथ: "नाँव") (noun; नाउन), वाक्य भा वाक्यांश में अइसन शब्द होखे ला जे आमतौर पर कौनों बिसेस चीज भा चीज सभ के सेट (झुंड भा समूह) के नाँव के रूप में काम करे ला — जइसे कि अइसन शब्द जे कौनों जीवधारी, जगह, क्रिया (एक्शन), गुण, अस्तित्व के स्थिति भा बिचार (आइडिया) के नाँव बतावे ला। व्याकरण में ई एक किसिम के शब्द-भेद भा लेक्सिकल कटेगरी हवे, जहाँ शब्दभेद वाक्य में कौनों शब्द के काम (फंक्शन) के आधार पर उनहन के वर्ग में बाँटे के तरीका हवे।
कई भाषा सभ में, जइसे कि अंग्रेजी में, संज्ञा शब्दन के साथे एगो आर्टिकल चाहे डेटरमाइनर के इस्तेमाल होखे ला - जइसे अ ब्वाय, द गर्ल वगैरह। अरबी नियन भाषा शब्द में अक्सर नाँव के पहिले अल डेटरमाइनर के रूप में जोड़ल जाला - जइसे: अल-अक्सा, अल-बरूनी वगैरह।
संज्ञा शब्द के, जवना चीज के ऊ नाँव बतावत होखे, के गिनती के आधार पर एकवचन आ बहुवचन में बाँटल जाला (संस्कृत में द्विवचन भी होला)। कुछ भाषा सब में संज्ञा में वचन के हिसाब से कौनों रूप बदलाव ना होखे ला। एही तरीका से संज्ञा शब्द सभ से मर्दाना-जनाना होखे के पता भी चले ला आ एह आधार पर पुल्लिंग-स्त्रीलिंग के बर्गीकरण होखे ला।
होली सेवियर गिरजाघर, आरा
आरा के होली सेवियर गिरजाघर जेकरा संत मेरी गिरजाघर ओ नांव से चिन्हल जाला, पहले ई जॉर्ज ५ के चर्च ओ कहात रहे, बिहार राज्य के आरा नगर मे एगो अंग्रेजी गिरजाघर हटे। ई अंग्रेजी भवन बनावे के लुर के एगो गजीब उदाहरन हटे। हेकरा १९११, मे जॉर्ज पंचम के प्रार्थना बदे बनवावल गइल रहे जब ऊ कोलकाता से दिल्ली जात घड़ी आरा मे एक दिन रुकल रहे।
संज्ञा
संज्ञा के बर्गीकरण - प्रकार में बाँटल - अउरियो कई तरह से होला: ब्यक्तिवाचक आ समूहवाचक, ब्यक्तिवाचक आ जातिवाचक, द्रव्यवाचक आ भाववाचक वगैरह संज्ञा के भेद कइल जालें।
हम देखेंगे
हम देखेंगे (उर्दू: ہم دیکھیں گے‎; माने: हमनिके देखबजा) फ़ैज़ अहमद फ़ैज़ के लिखल एगो उर्दू नज़्म हटे। असल सिरसक या यबका वझू रब्बीका (तोहार परमेसर के मुह) से ई फ़ैज़ के सतरहमा पुस्तक मेरे दिल मेरे मुशफीर मे छपल रहे।
उदयपुर
उदयपुर (Udaipur) भारत के राजस्थान राज्य में एक ठो शहर बा।
जनसांख्यिकी
साल 2011 के जनगणना अनुसार उदयपुर के कुल शहरी जनसंख्या 4,51,100 बाटे आ आसपास के उपशहरी इलाका के मिला लिहल जाय तब कुल जनसंख्या 4,75,150 बा। जनसंख्या के हिसाब से ई भारत के 99वाँ शहर बाटे। जनगणना आँकड़ा के मोताबिक एह शहर में लिंगानुपात 928 आ साक्षरता के दर 89.66% बाटे।
कुल्फी
कुल्फी एगो भारतीय मीठा के आइटम हवे जे दूध के गाढ़ क के जमा के बनावल जाला। ई एक तरह से देसी आइसक्रीम हवे हालाँकि, ई आइसक्रीम के तुलना में ढेर ठोस होला। गर्मी के दिन में पूरा भारतीय उपमहादीप में ई बहुत बिकाला आ उत्तर भारत आ पाकिस्तान में मटका कुल्फी बहुत पापुलर चीज हवे।
आमतौर पर ई एकदम उज्जर से ले के क्रीमी उज्जर भा पीयर रंग के होला। एह में मिलावल जाए वाला सुगंध-सवाद (फ्लेवर) के आधार पर एकरा के बादाम कुल्फी, पिस्ता कुल्फी भा मैंगो कुल्फी नियर बिबिध वेराइटी हो जाला।
महेशतला
महेशतला (Maheshtala) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार महेशतला के कुल शहरी जनसंख्या 448317 बाटे आ आसपास के उपशहरी इलाका के मिला लिहल जाय तब कुल जनसंख्या 448317 बा। जनसंख्या के हिसाब से ई भारत के 100वाँ शहर बाटे। जनगणना आँकड़ा के मोताबिक एह शहर में लिंगानुपात 952 आ साक्षरता के दर 82.03% बाटे।
धातु (संस्कृत व्याकरण)
संस्कृत व्याकरण में धातु क्रिया सभ के मूल शब्द होला। एह मूल शब्द में तिङ् प्रत्यय लगा के धातु रूप भा क्रिया के रूप में इस्तेमाल होखे वाला शब्द बने लें। एकरे अलावा धातु सभ से अन्य शब्द भी बने लें जे वाक्य में संज्ञा, विशेषण वगैरह नियर पद भा शब्दभेद के रूप में इस्तेमाल होखे लें।
बेबिंका
बेबिंका एक तरह के मीठा के आइटम हवे जे पुडिंग के कटेगरी में आवे ला। आटा, अंडा आ घीव से बने वाली एह पुडिंग में परंपरागत रूप से सात गो लेयर होखे ले। ई मिठाई के उतपत्ती भारत में भइल, भारत के ओह इलाका में जहाँ एक समय में पुर्तगाली लोग के राज रहल। आज भी परंपरागत रूप से ई गोवा में क्रिसमस के तिहुआर में बनावल जाला।
गोवानी बेबिंका के नाँव से ई पुर्तगाल में भी मिले ला।
केसरिया पेड़ा
केसरिया पेड़ा भारतीय मिठाई पेड़ा के एगो परकार हवे जे गहिरा पीयर (डार्क पीला) रंग चाहे केसरिया रंग के होखे ला। ई खोआ आ चीनी आ केसर से बनावल जाला आ एह पर केसर के छिड़काव होखे ला जेकरा चलते एकर नाँव पड़ल हवे। बिहार राज्य में गया के केसरिया पेड़ा मशहूर हवे आ एहिजा के ख़ास मिठाई हवे।
सिवान अनुमंडल
सिवान अनुमंडल (Siwan sub-division) सिवान जिला के 2 अनुमंडल में से एगो (बिहार के 101 अनुमंडल में से एक) ह। सिवान अनुमंडल में सिवान जिला के 13 गो ब्लॉक शामिल बाटे। अनुमंडल के कुल क्षेत्रफल 1536.18 km2 बा आ कुल जनसंख्या 22,88,559 व्यक्ति बा।
तिरुपुर
तिरुपुर (Tiruppur) भारत के तमिल नाडु राज्य में एक ठो शहर बा।
जनसांख्यिकी
साल 2011 के जनगणना अनुसार तिरुपुर के कुल शहरी जनसंख्या 444352 बाटे आ आसपास के उपशहरी इलाका के मिला लिहल जाय तब कुल जनसंख्या 962982 बा। जनसंख्या के हिसाब से ई भारत के 101वाँ शहर बाटे। जनगणना आँकड़ा के मोताबिक एह शहर में लिंगानुपात 955 आ साक्षरता के दर 87.81% बाटे।
केसरिया रंग
अंग्रेजी में एकरा के सैफ्रौन कलर आ उर्दू में ज़ाफ़रानी रंग कहल जाला।
होमी जहाँगीर भाभा
होमी जहाँगीर भाभा (30 अक्टूबर — 24 जनवरी 1966) भारतीय बैज्ञानिक रहलें। भाभा एगो न्यूक्लियर भौतिक बिग्यानी आ टाटा इंस्टिट्यूट ऑफ़ फंडामेंटल रिसर्च (TIFR) के संस्थापक डाइरेक्टर आ उहाँ भौतिकी के प्रोफेसर रहलें। भाभा के "भारतीय परमाणु कार्यक्रम के पिता" के रूप में जानल जाला। भाभा परमाणु ऊर्जा अवस्थापना, ट्रांबे (AEET) के संस्थापक डाइरेक्टर रहलें जेकर बाद में नाँव बदल के भाभा परमाणु रिसर्च सेंटर क दिहल गइल।
भाभा के एडम्स प्राइज (1942) आ पद्मभूषण (1954) में मिलल रहे। भौतिकी के क्षेत्र में उनका के नोबेल पुरस्कार खातिर 1951 में आ 1953-1956 में नामांकित कइल गइल रहे।
लुई अगासी
आपन सुरुआती जिनगी स्विट्जरलैंड में बितावे के बा अगासी एरलान्जें आ म्यूनिख़ से डॉक्टर ऑफ़ फिलासफी के आ मेडिकल साइंस के डिग्री लिहलें। पेरिस में जॉर्ज कूवियर आ अलेक्जेंडर फॉन हम्बोल्ट के साथे अध्ययन करे के बाद ई न्यूशाट यूनिवर्सिटी में नेचुरल हिस्ट्री के प्रोफ़ेसर बन गइलें। 1847 में ई अमेरिका चल अइलें आ हार्वर्ड यूनिवर्सिटी में विजिटर बनलें। एकरे बाद ई जंतु बिज्ञान आ भूबिज्ञान के प्रोफेसर बन गइलें आ लॉरेंस साइंटिफिक स्कूल के हेड बनलें, कंपरेटिव जूलाजी के म्यूज़ियम के अस्थापना कइलें।
अगासी के अन्वीक्षण-ऑब्जर्वेशन करे खातिर डेटा एकट्ठा करे आ एनालिसिस करे में बेहतरीन प्लानिग खाती बिसेस रूप से जानल जाला। इनके मजिगर योगदान जंतु बिज्ञान, भूबिज्ञान (भूगर्भशास्त्र), आ अउरी संबंधित एरिया में रहल जेह में कई खंडन में हजारन पन्ना के लिखल पुस्तक शामिल बाड़ीं। इनके बिसेस रूप से इचथियोलॉजिकल बर्गीकरण खाती जानल जाला, एह में मेगालोडॉन नियर बिलुप्त जीव सभ के बर्गीकरण भी सामिल बा, आ इतिहासी भूबिज्ञान (भूगर्भशास्त्रीय इतिहास) के अध्ययन आ ग्लेशियर बिज्ञान के अस्थापना शामिल बा।
20वीं आ 21वीं सदी के दौरान, डार्विनवादी इवोल्यूशन के खिलाफत वाला बिचार, सृष्टि-रचना वाद में बिस्वास आ बैज्ञानिक नृजातिवाद (साइंटिफिक रेसिज्म) नियर बिचार जे इनके लेखन में देख्लाई पड़े लें, उनहन के चलते इनके रिपुटेशन आ योगदान के बिबाद के बिसय बना दिहलें।
दावणगेरे
दावणगेरे (Davanagere) भारत के कर्नाटक राज्य में एक ठो शहर बा।
जनसांख्यिकी
साल 2011 के जनगणना अनुसार दावणगेरे के कुल शहरी जनसंख्या 434971 बाटे आ आसपास के उपशहरी इलाका के मिला लिहल जाय तब कुल जनसंख्या 434971 बा। जनसंख्या के हिसाब से ई भारत के 102वाँ शहर बाटे। जनगणना आँकड़ा के मोताबिक एह शहर में लिंगानुपात 979 आ साक्षरता के दर 84.9% बाटे।
जोग झरना
जोग झरना, जेकरा के गेरसोप्पा झरना के नाँव से भी जानल जाला, कर्नाटक के शिमोगा जिला में शरावती नदी पर एगो झरना बाटे। झरना के ऊँचाई 253 m बाटे आ ई मेघालय के नोहकलिकाई आ गोवा के दूधसागर झरना के बाद भारत के तिसरा सभसे ऊँच झरना हवे। पर्यटक आकर्षण के ई प्रमुख केंद्र हवे आ एकरे परसिद्धि के हिसाब से ई दुनिया के 13वाँ सभसे महत्व के पर्यटन आकर्षण वाला झरना के रूप में वल्डवाटरफाल डेटाबेस में दर्ज बाटे।
ई कई धार में बहे वाला झरना हवे हालाँकि, तेज बरखा के सीजन में ई सभ मिल के एक्के हो जालें।
इहाँ पहुँचे खातिर सभसे नगीचे के रेलवे इस्टेशन ताल्गुप्पा (13 किमी) आ सागरा (30 किमी) बाड़ें। सागरा इहाँ के तालुका (तहसील) के मुख्यालय हवे। एह झरना के लगे बिजली पैदा करे खातिर इस्टेशन बनावल गइल बाटे।
पार्ट ऑफ़ स्पीच
व्याकरण में पार्ट ऑफ़ स्पीच (part of speech), जेकरा के वर्ड क्लास चाहे ग्रामैटिकल कैटेगरी भी कहल जाला शब्द सभ के श्रेणी भा वर्ग (कटेगरी) होलीं जिनहन में, हर कटेगरी में, आवे वाला शब्द सभ के व्याकरणिक लच्छन एक नियर होखें। एक्के कटेगरी के शब्द, वाक्यविन्यास (सिंटैक्स) में एक नियर बेहवार करे लें, कबो-काल्ह इनहन में एकही नियर मॉर्फोलॉजिकल (रूप आधारित) बेहवार भी देखे के मिले ला आ कभी-काल्ह इनहन में एकही नियर सिमेंटिक (अर्थ आधारित) बेहवार भी देखे में आवे ला। अंग्रेजी ग्रामर में आम पार्ट ऑफ़ स्पीच जे गिनावल जालें: नाउन, प्रोनाउन, वर्ब, एडजेक्टिव, एडवर्ब, प्रीपोजीशन, कंजंक्शन, इंटरजेक्शन, न्यूमेरल, आर्टिकल आ डेटरमाइनर बाड़ें।
भारतीय भाषा सभ के व्याकरण में ई वर्गीकरण के तरीका अंग्रेजिये से आइल चीज हवें आ इहाँ पार्ट-ऑफ़-स्पीच के शब्द-भेद चाहे पद-भेद के नाँव से जानल जाला। ई शब्द सभ के वाक्य में काम के आधार पर उनहन के प्रकार में बाँटे के तरीका हवे। भोजपुरी व्याकरण के किताबन में अंग्रेजिये के आधार पर संज्ञा (नाँव), सर्वनाम, क्रिया, विशेषण, अव्यय (क्रिया-विशेषण, संबंधबोधक, समुच्चयबोधक, विस्मयादिबोधक) वगैरह में बाँटल जाला जे वाया हिंदी आइल हवे। हिंदी में शब्दन के ई आठ गो कटेगरी में वर्गीकरण अंग्रेजी के अनुकरण से आइल हवे।
भारतीय व्याकरण परंपरा, जे संस्कृत से निकलल हवे, में मूल शब्द सभ के वाक्य में इस्तेमाल के बजाय उनहन में प्रत्यय चाहे उपसर्ग लगावे के बाद बने वाला रूप के पद कहल जाला आ इनहने पद भा रूप सभ के बर्गीकरण मिले ला। जबकि पार्ट-ऑफ़-स्पीच के कांसेप्ट पच्छिमी व्याकरण (वाया अंग्रेजी आइल) के चीज हवे।
आधुनिक भाषाबिज्ञान में इनहन के शब्द वर्ग (वर्ड क्लास) लेक्सिकल क्लास, आ लेक्सिकल कैटेगरी के इस्कीम में बाँटल जाला। ई बर्गीकरण वाक्य में शब्द के काम (फंक्शन) आ वाक्य में काम अनुसार उनहन में रूप बदलाव (फॉर्म चेंज) के आधार पर कइल जाला। एगो अउरी तरीका से इनहन के बँटवारा कइल जाला खुला आ बंद वर्ग में: खुला वर्ग (ओपन क्लास) में संज्ञा, क्रिया आ विशेषण आवे लें जिनहन में नया सदस्य लगातार शामिल होखत रहे लें जबकि बंद वर्ग (क्लोज्ड क्लास) में सर्वनाम आ संबंधवाचक (कंजंक्शन) आवे लें जिनहन में नया सदस्य साइदे कबो जुड़े लें, अगर जुड़बो करें तब।
कई भाषा सभ में विशेषण के कई वर्ग मिले लें जबकि अंग्रेजी में एकही होला। कुछ भाषा सभ में नाँवआधारित क्लासिफायर होखे लें। कई भाषा सभ में विशेषण आ क्रिया-विशेषण के बीचा में बिभेद ना मानल जाला, चाहे विशेषण आ क्रिया के बीचा में बिभेद ना कइल जाला।
एही से शब्द भा पद सभ के ई वर्गीकरण हर भाषा के सोभाव के आधार पर करे के पड़े ला। हालाँकि, हर वर्ग भा कटेगरी के नाँव भा लेबल दिहले के काम युनिवर्सल पैमाना के हिसाब से होखे ला।
भारत में
6वीं भा 5वीं सदी ईसापूर्व में लिखल निरुक्त में यास्क मुनि शब्दन के चार गो प्रकार में बँटले रहलें:
केसर के पौधा
केसर के पौधा (saffron crocus; बैज्ञा. नाँव: crocus sativus, क्रोकस सैटाइवस) एक किसिम के फूलदार पौधा हवे जेकरा के केसर मसाला खातिर जानल जाला। बैज्ञानिक बर्गीकरण में ई पौधा इरिडीसियाई परिवार के क्रोकस बंस में आवे ला। एकर खेती, मसाला खातिर ईरान, यूनान, मेसिडोनिया नियर देसन में होखे ला; भारत में ई काश्मीर राज्य में उपजावल जाला। एकरा से निकले वाला मसाला केसर के रेशा वजन के हिसाब से दुनियाँ के सभसे महँग मसाला सभ में आवे ला।
पार्ट ऑफ़ स्पीच
भारत में
एह चार गो भेद सभ के दू गो बड़हन प्रकार में राखल जाला: विकारी (inflectable) (जेह में क्रिया आ संज्ञा वगैरह आवे लें) आ अविकारी (uninflectable) (प्री-वर्ब आ पार्टिकल सभ)।
तमिल भाषा के प्राचीन व्याकरण ग्रंथ तोलकप्पियम, जे दुसरी सदी ईस्वी के रचना मानल जले, तमिल भाषा के शब्दन के चार प्रकार - पेयार ((பெயர்; संज्ञा), विनाई (வினை; क्रिया), इडाई (क्रिया अउरी संज्ञा के बीचा के संबध के मोडिफाई करे वाला), आ उरि (संज्ञा भा क्रिया के अउरियो क्वालीफाई करे वाला) बतावल गइल बाड़ें।
स्कोप्ये
स्कोप्ये (Skopje, स्कोप्येऽ भा स्कॉप्येय; देवनागरी में अक्सरहा स्कोप्जे भा स्कोप्ज़े लिख दिहल जाला) पूरबी यूरोप के देस उत्तर मैसिडोनिया के राजधानी आ सबसे बड़ शहर हवे।
वीर कुंवर सिंह संग्रहालय
वीर कुंवर सिंह संग्रहालय बिहार राज्य मे आरा नगर से नियरे जगदीशपुर मे एगो संग्रहालय बाटे। हेकरा नांव 1857 के बिद्रोह स्वतंत्रता सेनानी कुंवर सिंह के नांव प धइल बा।
आरा हिले छपरा हीले बलिया हीलेला
आरा हीले छपरा हीले बलिया हिलेला एगो भोजपुरी लोकगीत हऽ जेकरा ढेरे फिलिम आ एलबम मे फेर से बनावल गइल बा।
1977 फिलिमी रूपांतरन
भोजपुरी फिलिम दंगल मे हेकरा फेर से बनावल गइल रहे आ हेकर लेखक रजपती रहन।
1996 फिलिमी रूपांतरन
मिथुन चक्रवर्ती के हिंदी फिलिम अंगारा मे ई गाना के पुनर्निर्माण कईल गइल रहे।
बॉलीवुड फिलिम "अपने दम पर" मे एह गाना के पुनर्निर्माण भइल जेकरा गोविंदा गइलन।
2012 फिलिमी रूपांतरन
भोजपुरी चलचित्र खून पसीना मे हेकर पुनर्निर्माण भइल।
2019 फिलिमी रूपांतरन
सिद्धार्थ मल्होत्रा आ परिणीति चोपड़ा के चलचित्र जबरिया जोड़ी मे ई गाना के पुनर्निर्माण भइल।
2020 रीमिक्स
भोजपुरी गायक रितेश पांडे एगो स्वतंत्र एल्बम मे एह गाना के फेर से बनवलन।
अउरीयो सभ भोजपुरी फिलिम मे ई गाना बनल आ बहुत प्रख्यत भइल।
रसूल मियाँ
रसूल मियाँ भोजपुरी-भाषा के कवी रहलें।
कर्नूल
कर्नूल (Kurnool) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार कर्नूल के कुल शहरी जनसंख्या 4,30,214 बाटे आ आसपास के उपशहरी इलाका के मिला लिहल जाय तब कुल जनसंख्या 4,78,124 बा। जनसंख्या के हिसाब से ई भारत के 104वाँ शहर बाटे। जनगणना आँकड़ा के मोताबिक एह शहर में लिंगानुपात 1,013 आ साक्षरता के दर 77.06% बाटे।
सुनकोसी, उदयपुर
सुनकोशी गाउँपालिका नेपाल के प्रदेश संख्या 1 के उदयपुर जिला में एगो गाँवपालिका बा। नेपाल के पुराना प्रशासनिक बिभाजन के समाप्त क के 10 मार्च 2017 के नाया सिस्टम लागू भइल जेकरे बाद पहिले के बासबोटे, बाराहा, बलम्ता, ताम्लिछा आ जाँते गाविस सभ के बिलय क के एह गाँवपालिका के अस्थापना भइल।
रीमा दास
रीमा दास एगो भारतीय फिलिम निर्माता बाड़ी। इनके परसिद्धि के कारन इनके बनावल फिलिम विलेज रॉकस्टार (2017) बाटे। ई फिलिम कई गो राष्ट्रीय आ अंतर्राष्ट्रीय पुरस्कार आ अवार्ड जीत चुकल बा। हाल में आइल खबर के मोताबिक ई एह साल भारत के ओर से ऑस्कर अवार्ड 2019 में भेजल जाई।
भारत के सामुदायिक विकास खंड
सामुदायिक विकास खंड भा ब्लॉक (Community Development Block) देहाती क्षेत्र होखेला, जे के भारत में प्रशासन द्वारा विकास करे खातिर चिन्हित करल गइल बाटे। अइसन क्षेत्र के विकास खातिर खण्ड विकास अधिकारी (ब्लॉक डेवलोपमेन्ट ऑफिसर भा बीडीओ) के नियुक्ति करल जाला जे में तकनीकी विशेषज्ञ लोग अउर गांव स्तर के श्रमिक लोग द्वारा सहयोग प्राप्त होखेला। एगो विकास खंड में देहात स्तर पर कईयन गो ग्राम पंचायत के क्षेत्रीय प्रशासनिक इकाई शामिल होखेला।
वर्तमान में, सा.वि. खंड कुछ राज्य सभ में प्रशासन के तिसरका स्तर ह (दूसर राज्य के तहसील के बराबर)। उदाहरण खातिर, बिहार में 38 गो जिला, 101 अनुमंडल (उपजिला) आ 534 गो ब्लॉक बाटे। पच्छिम बंगाल में 18 गो जिला आ 341 गो ब्लॉक बाटे।
धर्मो रक्षति रक्षितः
धर्मो रक्षाति रक्षितः एगो पॉपुलर संस्कृत वाक्यांश हवे जेकर जिकिर महाभारत  आ मनुस्मृति श्लोक 8.15 में कइल गइल बा। एकर मोटा-मोटी अनुवाद कइल जा सकेला कि " धर्म ओकर रक्षा करे वाला लोग के रक्षा करेला।" अंग्रेजी में 'धर्म' शब्द के सबसे नजदीकी अनुबाद 'सही होखे के स्थिति' आ 'नैतिकता' होला।
ई वाक्यांश एगो पूरा मनुस्मृति श्लोक के हिस्सा ह जवना में कहल गइल बा कि:
"धर्म एव हतो हन्ति धर्मो रक्षति रक्षितः तस्माद्धर्मो न हन्तव्यो मा नो धर्मो हतोऽवधीत्"
मनुस्मृति के पहिला अनुवाद सर विलियम जोंस द्वारा 1776 में ब्रिटिश भारत में हिंदू खातिर कानूनी प्रावधान करे खातिर कइल गइल जेह में अउरियो दूसर संस्कृत धार्मिक किताब सामिल रहलीं।
इ रिसर्च एंड एनालिसिस विंग, भारत के सुप्रीम कोर्ट, अउरी नेशनल लॉ स्कूल ऑफ इंडिया यूनिवर्सिटी के आदर्श वाक्य (मोटो) ह।
अकोला
अकोला (Akola) भारत के महाराष्ट्र राज्य में एक ठो शहर बा।
जनसांख्यिकी
जनगणना आँकड़ा के मोताबिक एह शहर में लिंगानुपात 959 आ साक्षरता के दर 91.91% बाटे।
मास्टर अजीज
मास्टर अजीज भोजपुरी-भाषा के कवी रहलें।
काजीरंगा नेशनल पार्क
काजीरंगा नेशनल पार्क (Kaziranga National Park) भा काजीरंगा राष्ट्रिय उद्यान भारतीय राज्य आसाम के गोलाघाट, कार्बी आंगलोंग आ नगाँव जिला में बिस्तार लिहले एगो नेशनल पार्क बाटे। ई पार्क 1985 से यूनेस्को के बिस्व धरोहर स्थल सभ में सामिल बा। ई एक सींघ वाला गैंडा खातिर परसिद्ध हवे जहाँ ई गैंडा सभ के दुनियाँ भर में तीन हिस्सा में से दू हिस्सा आबादी एही पार्क में बाटे। आसाम सरकार के बन बिभाग आ कुछ जानल-मानल एनजीओ सभ के सहकार से मार्च 2018 में इहाँ गैंडा सभ के जनगणना भइल आ गैंडा सभ के कुल आबादी 2,413 पावल गइल। एह में से 1,641 पुरहर उमिर के (642 नर, 793 मादा, 206 बिना सेक्स के); 387 छोट-उमिर के (116 नर, 149 मादा, 122 बिना सेक्स); आ 385 बच्चा गैंडा रहलें। 2015 में गैंडा सभ के आबादी 2,401 रहल। साथे साथ काजीरंगा में दुनिया भर के टाइगर रिजर्व सभ में से सभसे घन आबादी 2006 में दर्ज कइल गइल रहल (अब आसामे के ओरांग नेशनल पार्क एह मामिला में सभसे ऊपर बा)। एह पार्क में भारतीय हाथी, जंगली भँइस, आ दलदली हरिना सभ के मजिगर आबादी बाटे। काजीरंगा के बर्डलाइफ इंटरनेशनल द्वारा चिरई खाती महत्व के इलाका के रूप में चिन्हित कइल गइल बाटे। काजीरंगा पशु-पक्षी के संरक्षण में आपन महत्व के अस्थान रखे ला। हिमालय के पूरबी हिस्सा में मौजूद जीवबिबिधता हॉट-स्पॉट में होखे के कारन इहाँ बनस्पति आ जियाजंतु सभ के काफी बिबिधता मौजूद बाटे।
काजीरंगा के इलाका एगो बिसाल एरिया हवे जहाँ हाथी घास, दलदली क्षेत्र आ उष्णकटिबंधी नम चाकर पतई वाला बन पावल जालें; कुल चार गो नदी इहाँ से हो के बहे लीं जिनहन में ब्रह्मपुत्र सामिल बा, आ पार्क में कई गो छोट-छोट जलभंडार मौजूद बाड़ें। काजीरंगा कई ठे किताबन, गीत, आ डाकुमेंटरी सभ के मुख्य थीम रहल बाटे। ई आपन सउवाँ बरसी 2005 में मनवलस, एक अस्थापना एगो रिजर्व फारेस्ट के रूप में 1905 में भइल रहल। एही के नाँव पर ओरंग नेशनल पार्क के 'मिनी काजीरंगा' कहल जाला।
भूगोल
काजीरंगा नेशनल पार्क के भूगोलीय लोकेशन 26°30' N से 26°45' N अक्षांश, आ 93°08' E से 93°36' E देशांतर के बीचा में बाटे। राजनीतिक बिभाजन में ई भारतीय राज्य आसाम के तीन गो जिला सभ में पड़े ला — नगाँव जिला के कालियाबोर सबडिवीजन, कार्बी आंगलोंग जिला के बोकाजान सबडिवीजन, आ गोलाघाट जिला के बोकाखात सबडिवीजन में।
पार्क के लंबाई पूरुब से पच्छिम दिसा में लगभग 40 किलोमीटर बाटे आ चौड़ाई उत्तर-दक्खिन दिसा में करीबन 13 किलोमीटर बा। काजीरंगा के कुल रकबा 387 वर्ग किमी बाटे जेकर लगभग 51.14 किमी2 हिस्सा हाल के सालन में नदी के कटान के चलते बह गइल बा।
काजीरंगा के उत्तर में आ पूरुब में ब्रह्मपुत्र नदी बहे ले जबकि एकरे दक्खिन में मोरा दिफू नदी बहे ले। एह पार्क के भीतर अउरी नदी सभ में दिफ्लू आ मोरा धनसिरी नदी प्रमुख बाड़ीं सऽ।
जिया जंतु
काजिरंगा में 35 गो स्तनधारी प्रजाति सभ के प्रजनन के महत्व वाला आबादी बाटे। एह पार्क में ई बिसेसता बा कि ई दुनिया के सभसे ढेर आबादी एक सींह वाला भारतीय गैंडा ( 2,401), जंगली एशियाई पानी के भैंस (1,666) आ पूरबी दलदल के हरिना बारहसिंगा (468)। बड़हन शाकाहारी जीव सभ के महत्व के आबादी में भारतीय हाथी (1,940), गौर (1300) आ सांबर (58) सामिल बाड़ें। छोट शाकाहारी जीव सभ में भारतीय मुंटजाक, जंगली सुअर आ हॉग हिरण सभ के सामिल बाड़ें।[ काजीरंगा में जंगली जल भैंस सभ के सभसे ढेर आबादी कहीं भी बाटे जे दुनिया के आबादी के लगभग 57% बाटे। एक सींग वाला गैंडा, रॉयल बंगाल टाइगर, एशियाई हाथी, जंगली जल भैंस आ बारहसिंगा के सामूहिक रूप से काजीरंगा के 'बिग फाइव' के नाम से जानल जाला।
बनस्पति
एह पार्क में चार गो मुख्य किसिम के वनस्पति मौजूद बाड़ी सऽ। ई जलोढ़ से बाढ़ वाला घास के मैदान, जलोढ़ सवाना वुडलैंड, उष्णकटिबंधीय नम मिश्रित पतझड़ वाला जंगल आ उष्णकटिबंधीय अर्ध-सदाहरियर जंगल हवें। 1986 के लैंडसैट के डेटा के आधार पर, वनस्पति के हिसाब से प्रतिशत कवरेज ई बा: ऊँच घास 41%, छोट घास 11%, खुला जंगल 29%, दलदल 4%, नदी आ जल निकाय 8%, आ बालू 6%।
नाटो के सदस्य देश
नाटो (NATO आ फ्रेंच में OTAN), पूरा नाँव नार्थ अटलांटिक ट्रीटी ऑर्गेनाइजेशन (North Atlantic Treaty Organization) एगो इंटरनेशनल मलेटरी गठबंधन भा एलायंस हवे जेह में उत्तर अमेरिका, एशिया आ यूरोप के कुल 30 गो सदस्य देश बाड़ें। एकर अस्थापना 4 अप्रैल 1949 के नार्थ अटलांटिक ट्रीटी (उत्तर अटलांटिक संधि) पर दसखत के साथे भइल। एह संधि के अनुच्छेद पाँच में ई कहल गइल बा कि अगर एकरे कौनों भी सदस्य देश के खिलाफ सशस्त्र हमला होखी, अइसन हमला के नाटो के सगरी मेंबर देसन के खिलाफ हमला मानल जाई। एह तरीका से ई एगो मलेटरी गठबंधन हवे।
मेहराब
[[File:Arch illustration.svg|thumb|upright=1|A masonry arch 1. Keystone
विलेज रॉकस्टार्स
विलेज रॉकस्टार्स एगो भारतीय, असमिया भाषा के फिलिम बा जे रीमा दास दुआरा लिखल, डाइरेक्ट कइल, प्रोड्यूस कइल आ एडिट कइल गइल फिलिम बा। रीमा दास खुदे सीखे वाली फिलिम निर्माता बाड़ी।
मेहराब
2. Voussoir
विलेज रॉकस्टार्स
एह फिलिम के कई गो पुरस्कार आ अवार्ड मिल चुकल बा आ इहे एह फिलिम आ रीमा दास के परसिद्धि के कारन बा। हाल में आइल खबर के मोताबिक एह फिलिम के ऑस्कर 2019 में भारत के ओर से शामिल होखे खातिर भेजल जाई।
नाटो के सदस्य देश
नाटो के कुल 30 गो सदस्य देसन में से 27 गो यूरोप में बाड़ें, 2 गो देस उत्तर अमेरिका के आ 1 ठो देस एशिया महादीप के बा। एह सगरी देसन के लगे सेना बाटे सिवाय आइसलैंड के जेकरा लगे टिपिकल सेना नइखे (बाकी एकरा लगे कोस्ट गार्ड आ एगो छोटहन सिविलियन यूनिट बा जे नाटो के ऑपरेशन खातिर स्पेशलिस्ट बा)। एकरे सदस्य देसन में से 3 गो देस परमाणु ताकत बाड़ें: फ्रांस, यूनाइटेड किंगडम आ अमेरिका, जिनहन के लगे परमाणु हथियार बाड़ें।
मेहराब
3. Extrados
नाटो के सदस्य देश
मूल रूप से एह गठबंधन भा एलायंस में 12 गो देस दसखत क के सामिल भइल रहलें। 1952 से 1955 के बीचा में तीन गो अउरी सदस्य शामिल भइलें, चउथा सदस्य 1982 में बनल। एकरा बाद से 2020 तक ले एह संगठन में 14 गो अउरी देस शामिल हो चुकल बाड़ें। सभसे नया शामिल होखे वाला देस उत्तर मैसिडोनिया बाटे।
फुटनोट आ टीका टिप्पणी
<references group="नोट"/>
मेहराब
5. Intrados
6. Rise
7. Clear span
8. Abutment]] मेहराब (arch, आर्च ) एगो गोलाईदार ढाँचा होला जे आमतौर पर वजन के सपोर्ट करे खातिर बनावल जाला। खड़ा-खड़ी दू गो अलम भा खम्हा के बीचा में गोलाईदार मेहराब के ऊपर से पुल बनावे चाहे ऊपर देवाल बनावे के पुरान इतिहास रहल बा आ अइसन मेहराबदार पुल बहुत पुराना समय से बन रहल बाड़ें।
हालाँकि, मेहराब के ऊपर कौनों वजन होखल जरूरी ना बा। हमेशा ई गोलाई में होखे इहो जरूरी ना बा बलुक गोथिक इस्टाइल के मेहराब अक्सर बीचा में नोकदार होखें।
खड़ा-खड़ी (वर्टिकल) के अलावा मेहराब बेड़ा-बेंड़ी भी बनावल जा सके ला जइसे कि मेहराबदार बंधा में। ई बंधा अइसन मेहराब के रूप में बनावल जालें कि ऊ पानी के वजन के रोक सके ला।
प्राचीन भारत के भवन-निर्माता लोगन के मेहराब के ज्ञान रहल। हालाँकि, इतिहासकार लोगन में एह बात पर बिबादो बा आ कुछ लोग ई साबित करे ला कि मेहराब के ज्ञान भारत में सिकंदर के जमाना में आइल। कुछ लोगन के मानल ई बा कि भारत में पहिली बेर बैज्ञानिक तरीका से मेहराब के इस्तेमाल सल्तनत काल में भइल।
हिंदुस्तानी व्याकरण
हिंदुस्तानी व्याकरण भारतीय भाषा हिंदुस्तानी के व्याकरण के नियम आ रीति सभ के समूह हवे। हिंदुस्तानी भाषा भारत आ पाकिस्तान के आम बोलचाल के भाषा (लिंग्वा फ़्रैंका) हवे जबकि हिंदी आ उर्दू एकर दू गो रजिस्टर हवें जे साहित्यिक आ मानक रूप में इस्तेमाल होखे लीं। भाषाबिज्ञान के नजरिया से हिंदी आ उर्दू के व्याकरण कुछ मामूली अंतर के साथे एकही हवे; इनहन में भेद मुख्य रूप से शब्द-भंडार (वोकेबुलरी) आ सामाजिक भाषाबैज्ञानिक तत्व सभ (सोशियोलिंग्विस्टिक एलीमेंट) के चलते हवे। एकरे अलावा हिंदी भाषा देवनागरी में लिखल जाले जबकि उर्दू मुख्य रूप से अरबी लिखाई के नस्तालीक वैरिएंट में लिखल जाले।
चोखा
चोखा एगो भारतीय पकवान हवे जे मुख्य रूप से आलू, बैगन, टमाटर वगैरह के भूज के आ ओकरा के मीस के तईयार कइल जाला। मुख्य आइटम के अलावा एह में में नमक, हरियर मरिचा, लहसुन, धनिया पत्ता डाल नियर चीज मिलावल जाला।
भुर्ता चाहे भर्ता एही के दूसर नाँव हवे जे मुख्य रूप से पंजाब में इस्तेमाल होला, जबकि उत्तर प्रदेश, बिहार, राज्यन में एकरा के चोखा के नाँव से जानल जाला।
पूर्वांचल आ बिहार में ई लिट्टी के साथे खाइल जाला आ "लिट्टी-चोखा" एह इलाका के खास पकवान मानल जाला।
राजपुर सोनारपुर
राजपुर सोनारपुर (Rajpur Sonarpur) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार राजपुर सोनारपुर के कुल शहरी जनसंख्या 424368 बाटे आ आसपास के उपशहरी इलाका के मिला लिहल जाय तब कुल जनसंख्या 424368 बा। जनसंख्या के हिसाब से ई भारत के 106वाँ शहर बाटे। जनगणना आँकड़ा के मोताबिक एह शहर में लिंगानुपात 970 आ साक्षरता के दर 90.14% बाटे।
दूधसागर झरना
दूधसागर भारतीय राज्य गोवा में मांडवी नदी पर एगो झरना बाटे। चार सीढ़ी के रूप में बहे वाला ई झरना भारत के कुछ सभसे ऊँच झरना सभ में से एक हवे। झरना गोवा के राजधानी पणजी से लगभग 60किमि के दूरी पर बाटे। नगीचे के प्रमुख शहर मडगाँव हवे। इहाँ सड़क के रास्ता से पहुँचल जा सके ला। एगो रेलवे ट्रैक झरना के ठीक सोझा से हो के जाला बाकी ई अब आम जनता खातिर खुला नइखे। ई गुंटकल-वास्को डी गामा लाइन कहाला जे आंध्र प्रदेश से कर्नाटक होखत गोवा ले बाटे।
एही मांडवी नदी पर, अउरी ऊपर की ओर कर्नाटक के बेलगाम के लगे एगो अउरी झरना बाटे जेकरा के वज्रपोह चाहे वज्रपोहा कहल जाला। दूधसागर झरना एह तरीका से मांडवी नदी पर दुसरा झरना हवे। नदी पच्छिमी घाट के पहाड़ी से उतर के अरब सागर में गिरे ले। दूधसागर झरना कर्नाटक-गोवा के बाडर बनावे ला आ ई महावीर अभयारण्य आ मोल्लेम नेशनल पार्क के हिस्सा हवे। झरना के चारों ओर के इलाका में घन बन बाड़ें आ जीवबिबिधता बहुत बा। झरना आमतौर पर पातर धारा सभ के रूप में रहे ला हालाँकि, बरसात के सीजन में बरखा के पानी से ई बिसाल रूप ले लेला।
टॉम एलिस
थॉमस जॉन एलिस भा टॉम एलिस (Tom Ellis; जनम 17 नवंबर 1978) एगो वेल्श एक्टर बाड़ें। इनके सभसे बेसी परसिद्धि मिलल फॉक्स आ नेटफ्लिक्स के अर्बन फैंटेसी टीवी सीरीज लूसिफ़र में मेन रोल लूसिफ़र मॉर्निंगस्टार करे खातिर। एकरे बाद के एगो एही सीरीज के क्रासओभर क्राइसिस ऑन इनफाइनाइट अर्थ में इहे रोल कइलें। एकरे अलावा बीबीसी वन के सिटकॉम मिरांडा में गैरी प्रेस्टन के रोल, यूएसए नेटवर्क के सीरीज रश में हॉलीवुड डॉक्टर विलियम पी. रश के रोल आ द फेड्स नाँव के सुपरनेचुरल ड्रामा सीरीज में मार्क एचेज के रोल खातिर इनके पहिचानल जाला।
बोकारो स्टील सिटी
बोकारो स्टील सिटी (Bokaro Steel City) भारत के झारखंड राज्य में एक ठो शहर बा।
जनसांख्यिकी
साल 2011 के जनगणना अनुसार बोकारो स्टील सिटी के कुल शहरी जनसंख्या 414820 बाटे आ आसपास के उपशहरी इलाका के मिला लिहल जाय तब कुल जनसंख्या 563417 बा। जनसंख्या के हिसाब से ई भारत के 107वाँ शहर बाटे। जनगणना आँकड़ा के मोताबिक एह शहर में लिंगानुपात 889 आ साक्षरता के दर 83.47% बाटे।
ताप्ली
ताप्ली गाँवपालिका (ताप्ली गाउँपालिका) नेपाल के प्रदेश संख्या 1 के उदयपुर जिला में एगो गाँवपालिका बाटे। एह गाँवपालिका में कुल 5 गो वार्ड बाड़ें आ 2011 के जनगणना अनुसार कुल जनसंख्या 14,567 रहल आ कुल रकबा 119. km² रहे।
नेपाल में पुराना प्रशासनिक बिभाजन के खत्म क के नाया सिस्टम 10 मार्च 2017 से लागू कइल गइल आ पुराना समय के गाविस सभ के बिलय क के नगरपालिका आ गाँवपालिका सभ के अस्थापना भइल। ताप्ली गाँव पालिका के गठन रूपटार, थानगाँउ, इनामे, ओखले आ लेखगाँउ गाविस सभ के बिलय क के भइल। एकर मुख्यालय पुराना समय के रूपटार गाविस पर रखल गइल बा।
गरेना फ्री फायर
गरेना फ्री फायर, जेकरा के फ्री फायर (FF) भी कहल जाला, एगो बैटल रॉयल गेम हवे जे गरेना द्वारा एंड्रॉयड आ आईओएस खातिर बिकसित आ प्रकाशित कइल गइल। ई 2019 में वैश्विक स्तर पर सभसे ढेर डाउनलोड होखे वाला मोबाइल गेम बन गइल। 2021 ले, फ्री फायर 15 करोड़ दैनिक सक्रिय प्रयोगकर्ता लोग के पार क चुकल रहे।  फ्री फायर मैक्स, फ्री फायर के ग्राफिक रूप से बढ़ावल संस्करण, 28 सितंबर 2021 के वैश्विक स्तर पर रिलीज भइल।
मालिक
फॉरेस्ट ली फ्री फायर के निर्माता गैरेना के संस्थापक हवें आ ई गेम बनावल उनकर बिचार रहे। एकरे नतीजा बा कि फॉरेस्ट ली के एह खेल के मालिकाना हक बा। फॉरेस्ट ली वर्तमान में अपना कंपनी गैरेना के अध्यक्ष आ सीईओ के रूप में काम करे लें।
खेल
फ्री फायर थर्ड पर्सन परिप्रेक्ष्य में खेलल जाला। जइसे कि अउरी शूटिंग गेम सभ में, खिलाड़ी जॉयस्टिक के इस्तेमाल से अपना किरदार के हिला सके ला आ फायर बटन से आइटम सभ के गोली मार सके ला आ फेंक सके ला। गेम में मौजूद पात्र कूद सकेलें, रेंगत हो सकेलें आ लेट सकेलें. जब लड़ाई के मैदान में होखे तब खिलाड़ी लोग "ग्लू वॉल" नाँव के ग्रेनेड के इस्तेमाल कवर के रूप में क सके ला ताकि नुकसान ना होखे।
जाँघिल
जाँघिल या जांघिल (Painted stork, बै॰:Mycteria leucocephala) चिरइन के स्टॉर्क परिवार के एगो प्रजाति बाटे। ई छिछला पानी के चिरई भारतीय उपमहादीप आ दक्खिन पूर्ब एशिया में पावल जाले। कई जगह पर एकरे ऊपर खतरा मेडरात बाटे आ भारत के राजस्थान में एकरा प्रमुख कारन ऊँच पेड़ के काट दिहले के बतावल जात बा काहें से कि ई अइसने फेड पर आपन खतोना बनावे ला।
गरेना फ्री फायर
गेम के मोड्
क्लैश स्क्वाड(Clash Squad) 4 बनाम 4 मोड के बा। एह मोड में खिलाड़ी लोग गेम के भीतर के पइसा के इस्तेमाल तइयारी के समय में कौनों दुकान से हथियार आ अउरी सामान खरीदे खातिर करे ला, आ फिर बिरोधी टीम से लड़ाई करे ला। बेस्ट ऑफ 7 मोड के रूप में खेल चार से सात राउंड तक चलेला। एगो दौर तब जीतल जाला जब एक टीम के सभ 4 गो खिलाड़ी बाहर हो जालें, या त दुसरा टीम द्वारा या फिर पर्यावरण के नुकसान के कारण। 2022 के हिसाब से ई गेम बैटल रोयाल मोड के समान नक्शा सभ के इस्तेमाल करे ला। क्लैश स्क्वाड के रैंकिंग आ क्लासिक दुनु के रूप में खेलल जा सकेला.
लोन वुल्फ(Lone Wolf) या त क्लैश स्क्वाड मोड के 1 बनाम 1 या फिर "ड्यूओ" (2 बनाम 2) संस्करण हवे जेह में अउरी जटिल नियम बाड़ें। हर पक्ष के अगिला 2 राउंड में इस्तेमाल होखे वाला उपकरण चुने के मौका मिली। राउंड बेस्ट ऑफ 5 खेलल जाला। अगर दुनु टीम 4-4 राउंड जीतले बा त आखिरी दौर के शुरुआत दुनु टीम के अपना पसंद के हथियार चुने के आजादी से होखी. सभ खिलाड़ी दौर के शुरुआत से ही डिफ़ॉल्ट रूप से बनियान अवुरी हेलमेट जईसन बेसिक आइटम हासिल करेले। ई मोड अपना खुद के नक्शा में होला जेकरा के "लोहा गुंबद(Iron Dome)" कहल जाला।
कैरेक्टर सिस्टम
फ्री फायर में 50+ कैरेक्टर के कैरेक्टर सिस्टम बा। हर पात्र के एगो अलगे कौशल होला जवन सक्रिय भा निष्क्रिय हो सकेला. सक्रिय कौशल के गेम में बटन से मैन्युअल रूप से ट्रिगर कइल जा सके ला आ निष्क्रिय कौशल के स्वचालित रूप से ट्रिगर कइल जाला। हर पात्र पात्र के कौशल आ अन्य पात्रन से 3 गो कौशल समेत 4 गो कौशल से लैस कर सकेला (एक गो सक्रिय कौशल आ तीन गो निष्क्रिय कौशल के एकही पात्र से लैस कइल जा सकेला)। फ्री फायर के पात्रन के फ्री फायर यूनिवर्स में अनोखा कहानी बा। एह में से कुछ किरदार वास्तविक जीवन के सेलिब्रिटी लोग से प्रेरित रहलें जिनहन के साथे फ्री फायर के सहयोग रहल जइसे कि क्रिस्टियानो रोनाल्डो(Cristiano Ronaldo) के साथ सहयोग से क्रोनो(Chrono), डीवीएलएम(DVLM) के साथ सहयोग से दिमित्री(Dimitri) एंड थिवा(Thiva) , एनिटटा(ANITTA) के सहयोग से ए-पट्रोआ(A-Patroa) , डीजेआलोक(DJ Alok) के सहयोग से एलोक(ALOK) और जस्टिन बेबर(Justin Beiber) के साथे सहयोग से आ जेबेइब्स(JBeibs) के साथे।
इन-गेम ईवेंट्स
फ्री फायर एगो वीडियो गेम हवे जेह में बिबिध किसिम के इन-गेम इवेंट सभ के सामिल कइल जाला। ई इवेंट या त पेड हो सके लें या फिर फ्री आ खिलाड़ियन के गेम में इनाम आ बोनस कमाए के मौका देला। पेड इवेंट, जइसे कि एलिट पास (अब 55 सीजन के बाद बैटल पास के जगह ले लिहल गइल) आ डायमंड रोयाल, खिलाड़ी लोग के एक्सक्लूसिव कॉस्मेटिक्स के अनलॉक करे के इजाजत देला या वर्चुअल करंसी के इस्तेमाल से बिसेस आइटम भा बोनस खरीद सके ला। दूसर ओर मुफ्त इवेंट सभ में आमतौर पर सभ खिलाड़ियन के उपलब्धता होला आ एह में भाग लेवे खातिर कौनों भुगतान के जरूरत ना पड़े ला। एह इवेंट सभ में गेम में बिसेस चुनौती भा सीमित समय के इवेंट सामिल हो सके लें जेह में खिलाड़ियन के बिसेस इनाम आ बोनस कमाए के मौका मिले ला। एह आयोजनन के विषय अलग अलग मौका पर अलग अलग हो सकेला.
परिसर
फ्री फायर के आधार के बिस्तार से एनिमेटेड शॉर्ट्स आ अउरी सामग्री सभ में बतावल गइल बा जे गैरेना द्वारा एह गेम के प्रचार खातिर प्रकाशित कइल गइल बा। फ्री फायर यूनिवर्स(Free Fire Universe) आधिकारिक ब्रह्मांड हवे जहाँ फ्री फायर गेम, कॉमिक्स आ कहानी (फ्री फायर टेल्स) होला। हर फ्री फायर किरदार के कहानी आ पारिवारिक पृष्ठभूमि अलग होला आ फ्री फायर यूनिवर्स में कहानी से पात्र एक दुसरा से जुड़ल बाड़ें। ब्रह्मांड में तीन गो शहर बा जवना के नाम बा LA LUNA, GRIZA, आ NEW DAWN जहाँ हर पात्र रहेला. फ्री फायर के पात्रन के दू गो अंश में बाँटल गइल बा HORIZON आ MAMBAS, HORIZON शहर के शासक अंश हवे जहाँ अमीर आ ताकतवर लोग बा जबकि MAMBAS HORIZON के खिलाफ एगो मुक्ति समूह हवे। साल 2022 में फ्री फायर फ्री फायर यूनिवर्स के पहिली छोट फिलिम "हाउ टू स्टार्ट ए फायर(How to Start a Fire)" रिलीज कइलस जेह में फ्री फायर के एगो किरदार हयातो यागामी(Hayato Yagami) के देखावल गइल।
अगवानी
एह ग्राफिक्स के "मिड आ लो स्पेसिफिकेशन वाला फोन खातिर फायदा" बतावल गइल, बाकी एगो समीक्षक के कहनाम बा कि "अगर बढ़िया ग्राफिक्स वाला गेम आपके चीज बा त हमनी के सलाह ना देत बानी जा कि रउआ फ्री फायर बैटलग्राउंड खेलीं। लेकिन अगर रउआ पसंद बा।" बैटल रॉयल गेम आ अपना दोस्तन के साथे मस्ती करे के चाहत बानी त रउरा जरूर खेले के चाहीं."
टेक्टुडो(Techtudo) के ताईस कारवाल्हो(Tais Carvalho) टिप्पणी कइलें कि फ्री फायर "परफार्मेंस के प्राथमिकता देला, जेकरा चलते ई कवनो भी प्रकार के डिवाइस खातिर एगो बढ़िया विकल्प बा। गेमप्ले अलगा से खड़ा बा आ मनोरंजन खातिर पर्याप्त सामग्री बा आ फायदेमंद लड़ाई पेश करे खातिर।" किरदार आ कौशल के प्रगति का बारे में ऊ कहली कि ई एगो चमकदार ऐड-ऑन ह।
गूगल प्ले के सालाना "बेस्ट ऐप ऑफ द ईयर" के लिस्ट में फ्री फायर 2019 के "बेस्ट पॉपुलर वोट गेम" श्रेणी में जीतल, ब्राजील आ थाईलैंड में सभसे ढेर सार्वजनिक रूप से वोट कइल गइल।
गरेना फ्री फायर सभसे लोकप्रिय बैटल रॉयल मोबाइल गेम सभ में से एक हवे, PUBG मोबाइल, फोर्टनाइट बैटल रोयाल आ कॉल ऑफ ड्यूटी: मोबाइल के पीछे। ई खासतौर पर लैटिन अमेरिका, भारत आ दक्खिन-पूरबी एशिया में लोकप्रिय बा। फ्री फायर 2018 के चउथा तिमाही में गूगल प्ले स्टोर पर चउथा सभसे ढेर डाउनलोड भइल गेम रहल आ 2018 में दुनिया भर में आईओएस आ गूगल प्ले स्टोर पर एक साथ चउथा सभसे ढेर डाउनलोड भइल गेम रहल। ई टाइटिल 2018 में लगभग 182 मिलियन डाउनलोड कइलस, जेकरा चलते ई दुसरा सभसे ढेर डाउनलोड कइल गइल बैटल रॉयल मोबाइल गेम (फोर्टनाइट बैटल रॉयल से ऊपर आ खाली PUBG मोबाइल के पीछे) बन गइल, आ दिसंबर 2018 ले लगभग 19.3 मिलियन डॉलर के महीना के आमदनी भइल, जेकरा चलते ई एगो महत्वपूर्ण बित्तीय सफलता बन गइल गरेना के ह। अगस्त 2021 तक ले, गरेना फ्री फायर के गूगल प्ले स्टोर पर एक अरब से ढेर डाउनलोड भइल बा।
Q1 2021 के अंत में, फ्री फायर अमेरिका में राजस्व में PUBG मोबाइल के पीछे छोड़ दिहलस, जवना से 10 करोड़ डॉलर के कारोबार भइल जबकि PUBG मोबाइल के 68 मिलियन डॉलर के कारोबार भइल। पिछला साल के एही अवधि का मुकाबले फ्री फायर के आमदनी में साढ़े चार गुना के उछाल आइल.
नवंबर 2019 ले फ्री फायर के दुनिया भर में 1 बिलियन डॉलर से ढेर के कमाई हो चुकल रहे। आगे चल के ई 2.13 बिलियन डॉलर के साथ 2020 के चउथा सभसे ढेर कमाई करे वाला वीडियो गेम बन गइल आ फिर 2021 के आठवाँ सभसे ढेर कमाई करे वाला मोबाइल गेम बनल जेह में 1.2 बिलियन डॉलर के कमाई भइल, कुल मिला के 2021 ले कम से कम 4.33 बिलियन डॉलर के कमाई भइल।
2020 आ 2021 में फ्री फायर के ईस्पोर्ट्स अवार्ड में ईस्पोर्ट्स मोबाइल गेम ऑफ द ईयर के अवार्ड मिलल।
फ्री फायर वर्ल्ड सीरीज़
फ्री फायर 2019 में "फ्री फायर वर्ल्ड सीरीज (FFWS)" ईस्पोर्ट्स प्रतियोगिता शुरू कइलस। 2020 में कोविड-19 महामारी के कारण FFWS के जगह क्षेत्रीय इवेंट के एगो सिलसिला, "फ्री फायर कॉन्टिनेंटल सीरीज" (FFCS) ले लिहल गइल। फरवरी 2021 में गैरेना 2 मिलियन डॉलर के इनाम के पूल के साथ फ्री फायर वर्ल्ड सीरीज (FFWS) के घोषणा कइलें।
साल 2021 में, फ्री फायर वर्ल्ड सीरीज इतिहास में सभसे ढेर देखल जाए वाला ईस्पोर्ट्स इवेंट बन गइल जेह में 54 लाख से ढेर पीक लाइव दर्शक लोग रहल आ ई लीग ऑफ लेजेंड्स वर्ल्ड चैम्पियनशिप के पीछे छोड़ दिहलस जेह में 51 लाख पीक व्यूअर रहलें।
क्षेत्रीय आयोजन
फ्री फायर एशिया चैम्पियनशिप एशिया खातिर 2021 में फ्री फायर वर्ल्ड सीरीज के जगह रहल। एह चैम्पियनशिप में वियतनाम, इंडोनेशिया, थाईलैंड, भारत, ताइवान, पाकिस्तान, आ एमसीपी (मलेशिया, कंबोडिया, आ पाकिस्तान) के कुल 31 गो टीम शामिल रहली सँ. टीमन के मुकाबला चार लाख डॉलर के पुरस्कार पूल खातिर बा.
लिगा ब्राजीलेरा डी फ्री फायर (LBFF) ब्राजील में मुख्य फ्री फायर ईस्पोर्ट्स इवेंट हवे। 3 गो डिवीजन, सीरीज ए, बी, आ सी से बनल ई साल में दू गो स्टेज में खेलल जाला आ अभिजात वर्ग फ्री फायर वर्ल्ड सीरीज खातिर क्वालीफाई करे ला।
विवाद
जनवरी 2022 में, "PUBG" के डेवलपर Krafton, Garena आ एकरे मूल कंपनी Sea के खिलाफ कॉपीराइट उल्लंघन के मुकदमा दायर कइलें। मुकदमा में Garena पर आरोप लगावल गइल बा कि ऊ अपना गेम गैरेना फ्री फायर आ फ्री फायर मैक्स में इन-गेम आइटम, गेम मैकेनिक्स आ पबजी: बैटलग्राउंड्स आ पबजी मोबाइल के समग्र रूप आ फीलिंग के नकल कइले बाड़न. क्राफ्टन के अनुसार, "फ्री फायर आ फ्री फायर मैक्स बैटलग्राउंड्स के कई पहलु सभ के व्यापक रूप से कॉपी करे ला, अलग-अलग आ संयोजन दुनों में, जवना में बैटलग्राउंड्स के कॉपीराइट वाला अनोखा गेम ओपनिंग 'एयर ड्रॉप' फीचर, गेम के संरचना आ खेल, हथियार सभ के संयोजन आ चयन, कवच, आ बिसेस चीज, लोकेशन आ रंग योजना, सामग्री आ बनावट के समग्र चुनाव।"
14 फरवरी 2022 के भारत सरकार के इलेक्ट्रॉनिक्स आ सूचना प्रौद्योगिकी मंत्रालय 53 गो अउरी ऐप के साथे गरेना फ्री फायर पर रोक लगा दिहलस जवन भारत के सूचना प्रौद्योगिकी अधिनियम, संविधान के धारा 69ए के तहत भारत के निजता आ सुरक्षा खातिर खतरा पैदा कइलस।
बाहरी कड़ी
। । । । ।
बेलारी
बेलारी (Bellary) भारत के कर्नाटक राज्य में एक ठो शहर बा। ई बंगलौर से 311 आ हैदराबाद से 358 किलोमीटर दूर बाटे।
जनसांख्यिकी
साल 2011 के जनगणना अनुसार बेलारी के कुल शहरी जनसंख्या 410445 बाटे आ आसपास के उपशहरी इलाका के मिला लिहल जाय तब कुल जनसंख्या 410445 बा। जनसंख्या के हिसाब से ई भारत के 108वाँ शहर बाटे। जनगणना आँकड़ा के मोताबिक एह शहर में लिंगानुपात 991 आ साक्षरता के दर 78.38% बाटे।
ज्वालामुखी बिजुरी
ज्वालामुखी बिजुरी (volcanic lightning; ज्वालामुखीय बिजली) अइसन घटना हवे जेह में ज्वालामुखी के बिस्फोट के कारन इलेक्ट्रोस्टेटिक डिस्चार्ज होला आ आकासी बिजुरी नियर कड़क आ चमक पैदा हो जाला जबकि साधारण आकासी बिजुरी बादर में बने ले झंझावत के समय। ज्वालामुखी बिजुरी ज्वालामुखी से निकले वाला धुँआ, राखी के बादर के कन आ कभीकभार ऊपर जा के ठंढा हो के जमे वाला बर्फ के कन के आपसी टकराव कारण पैदा होखे ले जेकरे चलते ज्वालामुखी प्लूम (तेजी से ऊपर उठे वाला धुँआ, राखी वगैरह के संरचना) में स्टेटिक इलेक्ट्रिसिटी (स्थैतिक बिद्युत) पैदा हो जाले। अइसन घटना के, एही कारन डर्टी थंडरस्टॉर्म (गंदा झंझावात) भी कहल जाला। नम कन्वेक्शन, मने कि भाप वाला धुँआ के ऊपर उठान, आ ऊपर जा के ठंढा हो के एह में बरफ के निर्माण बिस्फोट के बाद उठे वाला बादर के डाइनामिक्स के परभावित करे लें। हालाँकि, साधारण तड़ितझंझा के बिपरीत ज्वालामुखी के बिजुरी एकरे बादर में बिना बरफ के कण बनले भी हो सके ला।
ज्वालामुखी बिजुरी के सभसे पहिला रिकार्ड कइल घटना 79 ईपू. में प्लिनी द यंगर द्वारा कइल गइल जे माउंट विसुवियस के बिस्फोट देखले रहलें। बाद के समय में एह दसा में सुरुआती ऑब्जरवेशन सभ भी एही विसुवियस ज्वालामुखी में कइल गइल।
जलभाप
जलभाप (water vapor) चाहे पानी के भाप, पानी के गैसीय अवस्था भा फेस़ हवे। जलमंडल में पानी के अवस्था सभ में से इहो एगो अवस्था हवे, बाकी दू गो अवस्था लिक्विड आ ठोस (बरफ) होखे लीं। जलभाप के उत्पत्ती लिक्विड फेस़ में मौजूद पानी के इवैपोरेशन चाहे उबाल से हो सके ला या फिर ठोस बरफ से सीधे सब्लिमेशन से हो सके ला। पानी के भाप पारदर्शी (ट्रांसपैरेंट) होखे ला, वायुमंडल के बाकी अधिकतर घटक गैसन के तरे इहो देखलाई ना पड़े ला। कुछ टिपिकल दसा सभ में जलभाप हमेशा इवैपोरेशन द्वारा बनत रहे ला आ कंडेंसे शन द्वारा वायुमंडल से हटत रहे ला। ई वायुमंडल के हवा के ज्यादातर घटक गैस सभ के तुलना में कम घनत्व वाली आ हल्लुक होखे ले आ कन्वेक्शन चालू कइ सके ले जेकरा चलते बादर बन सके लें।
पृथिवी के जलमंडल के हिस्सा (घटक) होखे के कारन आ जल चक्र के हिस्सा होखे के कारन, ई पृथिवी के वायुमंडल में मजिगर मात्रा में मौजूद रहे ले, जहाँ ई ग्रीनहाउस गैस के रूप में आ गरमी बढ़ावे वाला फीडबैक के रूप में काम करे ले, ई गैर-कंडेंसेशन वाली गैस जइसे कि कार्बनडाइऑक्साइड आ मीथेन के तुलना में ग्रीनहाउस प्रभाव में बेसी योगदान करे ले। पानी के एह भाप के इस्तेमाल स्टीम के रूप में कई तरह से होखे ला जइसे कि खाना पकावे में, आ एनर्जी उत्पादन आ ट्रांसपोर्ट सिस्टम सभ में एकर इस्तेमाल इंडस्ट्रियल रिवोल्यूशन के समय से होखत आ रहल बाटे।
कुँवर सिंह
80 बरिस के उमिर में कुँवर सिंह ब्रिटिश ईस्ट इंडिया कंपनी के खिलाफ सेना एकट्ठा कइलें आ लड़ाई लड़लें। बिहार आ सटल पूर्वांचल के भोजपुरी क्षेत्र में ई 1857 के बिद्रोह के अगुआई करे खातिर जानल जालें आ इनके वीर कुँवर सिंह आ बाबू कुँवर सिंह के नाँव से जानल जाला।
सुरुआती जिनगी
कुंवर सिंह के जनम 13 नवंबर 1977 के भइल। इनके पिताजी महाराजा साहेबजादा सिंह रहलें आ महतारी रानी पंचरतन देवी रहली। इनके खानदान उज्जैनिया राजपूत खानदान रहल।
इनके पिताजी 1826 में गुजर गइलें आ एकरे बाद कुँवर सिंह जगदीशपुर के तालुकेदार बनलें। राज के जमींदारी में कुछ हिस्सा इनके भाई लोगन के भी मिलल बाकी एकरा चलते बिबाद पैदा भ गइल। बिबाद दूर होखे के बाद संबंध में सुधार भइल। इनकर बियाह गया जिला के सिसोदिया राजपूत खानदान के धनी-मानी जमींदार राजा फतेह नारायण सिंह के बिटिया से भइल।
एगो अंग्रेज अफसर के विबरण अनुसार कुंवर सिंह "लमहर आदमी रहलें, लगभग छह फीट ऊँचाई वाला" आ इनके चौड़ा चेहरा आ सुतवाँ नाक रहल; शिकारी रहलें आ घुड़सवारी इनका के पसंद रहल।
आन्दर (सामुदायिक विकास खंड)
इ ब्लॉक के कुल क्षेत्रफल 120.41 km2 बाटे आ कुल जनसंख्या 110,027 बाटे। आंदर ब्लॉक में बहुतेरे गांव बाड़ी सन। गांव सभ के मिला के कईयन गो ग्राम पंचायत बनावल गइल बा।